3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

การจัดการกองทุนรวม

ณ สิ้นปี 2545 บริษัทมีกองทุนรวมภายใต้การจัดการทั้งสิ้น 59 กองทุน
มีมูลค่าทรัพย์สินสุทธิรวมทั้งสิ้นกว่า 39,423 ล้านบาท ประกอบด้วยกองทุนรวมในประเทศจำนวน 51
กองทุน มูลค่าทรัพย์สินสุทธิ 25,317ล้านบาท และกองทุนรวมต่างประเทศจำนวน 8 กองทุน
มูลค่าทรัพย์สินสุทธิ 14,106 ล้านบาท

กองทุนรวมในประเทศจำนวน 51 กองทุนประกอบด้วย

-   กองทุนรวมประเภททั่วไป (General Fund) 41 กองทุน มีมูลค่าทรัพย์สินสุทธิรวม 12,935
    ล้านบาท แยกได้เป็นกองทุนรวมตราสารแห่งทุน (Equity Fund) 23 กองทุน
    กองทุนรวมผสม (Balanced Fund) 1 กองทุน กองทุนรวมผสมแบบยืดหยุ่น (Flexible
    Portfolio Fund) 9 กองทุน กองทุนรวมตราสารแห่งหนี้ (Fixed Income Fund) 7
    กองทุน และกองทุนรวมตลาดเงิน (Money Market Fund) 1 กองทุน

-   กองทุนรวมประเภทพิเศษ (Special Fund) จำนวน 10 กองทุน มีมูลค่าทรัพย์สินสุทธิรวม
    12,382 ล้านบาท ได้แก่ กองทุนรวมอสังหาริมทรัพย์ 9 กองทุน
    และกองทุนรวมอสังหาริมทรัพย์และสิทธิเรียกร้อง 1 กองทุน

ส่วนแบ่งตลาดกองทุนรวมทั้งในประเทศและต่างประเทศของบริษัทเท่ากับร้อยละ 9.04
ของมูลค่าทรัพย์สินสุทธิทั้งระบบจำนวน 436,300 ล้านบาท อย่างไรก็ตาม
หากพิจารณาเฉพาะกองทุนรวมประเภททั่วไป 49 กองทุนที่อยู่ภายใต้การจัดการของบริษัท
ไม่รวมกองทุนรวมอสังหาริมทรัพย์ที่จัดตั้งขึ้นเพื่อแก้ไขปัญหาในระบบสถาบันการเงิน
ส่วนแบ่งตลาดของบริษัทจะเท่ากับร้อยละ 12.66 ของมูลค่าทรัพย์สินสุทธิของกองทุนเหล่านี้ซึ่งเท่ากับ
213,527 ล้านบาท

กองทุนรวมที่จัดตั้งขึ้นใหม่ในปี 2545 มีทั้งสิ้น 6 กองทุน มีมูลค่าทรัพย์สินสุทธิรวม 771 ล้านบาท ณ
สิ้นปี 2545 ประกอบด้วย กองทุนตราสารทุนที่ลงทุนในต่างประเทศ 1 กองทุน มูลค่าทรัพย์สินสุทธิ
505 ล้านบาท กองทุนรวมผสมแบบยืดหยุ่น 1 กองทุน มูลค่าทรัพย์สินสุทธิ 228 ล้านบาท
และกองทุนรวมเพื่อการเลี้ยงชีพ 4 กองทุน มูลค่าทรัพย์สินสุทธิ 38 ล้านบาท

  การจัดการกองทุนสำรองเลี้ยงชีพ

ณ สิ้นปี 2545 บริษัทมีจำนวนกองทุนสำรองเลี้ยงชีพภายใต้การจัดการทั้งสิ้น 38 กองทุน
นายจ้างจำนวน 316 ราย และสมาชิกกองทุนจำนวน 99,518 ราย รวมมูลค่ากองทุนเท่ากับ
27,759 ล้านบาท เพิ่มขึ้นร้อยละ 24.02 จากปี 2544 ส่วนแบ่งตลาดเท่ากับร้อยละ 11.34
ของมูลค่ากองทุนสำรองเลี้ยงชีพทั้งระบบซึ่ง เท่ากับ 244,823 ล้านบาท หรือเป็นอันดับที่ 4
จากจำนวนผู้จัดการกองทุนสำรองเลี้ยงชีพที่ได้รับอนุญาต ทั้งสิ้น 19 ราย

นอกเหนือจากการบริหารกองทุนสำรองเลี้ยงชีพให้ได้รับผลประโยชน์สูงสุดแล้ว
บริษัทยังเน้นในเรื่องความมั่นคงและการให้บริการที่สะดวกรวดเร็วและง่ายต่อการปฏิบัติ
ทั้งแก่นายจ้างและสมาชิกของกองทุน

อาทิ การให้คำแนะนำแก่นายจ้างทุกรายที่สนใจจะจัดตั้งกองทุน
นับตั้งแต่แรกเริ่มจนถึงการยื่นขอจดทะเบียนกองทุนสำรองเลี้ยงชีพต่อนายทะเบียนกองทุน
รวมไปถึงการส่งเงินเข้าและการจ่ายเงินออกจากกองทุนเมื่อสมาชิกลาออกจากงาน

การจัดการกองทุนส่วนบุคคล

ณ สิ้นปี 2545 บริษัทมีกองทุนส่วนบุคคล ภายใต้การจัดการ 3 กองทุน มูลค่าทรัพย์สินสุทธิรวม 951
ล้านบาท ส่วนแบ่งตลาดเท่ากับร้อยละ 1.07 ของมูลค่ากองทุนส่วนบุคคลทั้งระบบ ซึ่งเท่ากับ
89,017 ล้านบาท หรือเป็นอันดับที่ 12 จากจำนวนผู้จัดการกองทุนส่วนบุคคลที่ได้รับอนุญาตทั้งสิ้น 19
ราย

กองทุนส่วนบุคคลที่จัดตั้งขึ้นใหม่ในปี 2545 มีทั้งสิ้น 1 กองทุน มีมูลค่าทรัพย์สินสุทธิรวม 303
ล้านบาท ณ สิ้นปี 2545

3.2 การตลาดและภาวะการแข่งขัน

การจัดการกองทุนรวม : บริษัทหลักทรัพย์จัดการกองทุน เอ็มเอฟซี จำกัด (มหาชน)
เป็นบริษัทจัดการกองทุนรวมแห่งแรกในประเทศไทย
โดยได้รับอนุมัติจากกระทรวงการคลังให้ดำเนินธุรกิจจัดการกองทุนในปี 2518 ณ สิ้นปี 2545
มีบริษัทหลักทรัพย์จัดการกองทุน ทั้งสิ้น 14 ราย รวมมูลค่าทรัพย์สินสุทธิ 436,300 ล้านบาท
โดยกองทุนภายใต้การจัดการของบริษัทมีมูลค่า 39,423 ล้านบาท ณ สิ้นปี 2545 หรือคิดเป็นร้อยละ
9.04 ของมูลค่าทรัพย์สินของกองทุนรวมทั้งระบบ

การจัดการกองทุนสำรองเลี้ยงชีพ :
นิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนสำรองเลี้ยงชีพมีทั้งสิ้นจำนวน 19
ราย ประกอบด้วย ธนาคารพาณิชย์ 5 ราย บริษัทหลักทรัพย์ 1 ราย บริษัทหลักทรัพย์จัดการกองทุน
11 ราย และบริษัทประกันชีวิต 2 ราย ณ สิ้นปี 2545 กองทุนสำรองเลี้ยงชีพทั้งระบบมีมูลค่า
244,823 ล้านบาท โดยกองทุนภายใต้การจัดการของบริษัทมีมูลค่า 27,759 ล้านบาท
หรือคิดเป็นร้อยละ 11.34 ของมูลค่าทรัพย์สินของกองทุนสำรองเลี้ยงชีพทั้งระบบ หรือเป็นอันดับที่ 4
ในจำนวนผู้จัดการกองทุนสำรองเลี้ยงชีพ 19 ราย
การแข่งขันในธุรกิจกองทุนสำรองเลี้ยงชีพมีแนวโน้มเพิ่มมากขึ้นเรื่อยๆ

การจัดการกองทุนส่วนบุคคล :
ปัจจุบันมีนิติบุคคลที่ได้รับอนุญาตจากกระทรวงการคลังให้เป็นผู้จัดการกองทุนส่วนบุคคลจำนวน 19
ราย ประกอบด้วย ธนาคารพาณิชย์ 3 ราย บริษัทหลักทรัพย์ 4 ราย
และบริษัทหลักทรัพย์จัดการกองทุน 12 ราย ณ สิ้นปี 2545 กองทุนส่วนบุคคลทั้งระบบมีมูลค่า
89,017 ล้านบาท โดยกองทุนภายใต้การจัดการของบริษัทมีมูลค่าประมาณ 951 ล้านบาท
หรือคิดเป็นร้อยละ 1.07 ของมูลค่าทรัพย์สินของกองทุนส่วนบุคคล หรือเป็นอันดับที่ 12
ในจำนวนผู้จัดการกองทุนส่วนบุคคล 19 ราย

-   ลูกค้าเป้าหมาย
    บริษัทให้ความสำคัญต่อผู้ถือหน่วยลงทุนของกองทุนรวมทั้งที่เป็นบุคคลธรรมดาและลูกค้าสถาบัน
    สำหรับบุคคลธรรมดานั้น บริษัทเน้นกลุ่มเป้าหมายที่เป็นนักลงทุนที่มีรายได้ระดับปานกลางขึ้นไป
    และกลุ่มผู้มีความเข้าใจหรือมีศักยภาพที่จะเข้าใจเกี่ยวกับการลงทุนในกองทุนรวม

สำหรับลูกค้าเป้าหมายของกองทุนสำรองเลี้ยงชีพ ได้แก่

  1. รัฐวิสาหกิจ

  2. บริษัทที่จดทะเบียนในตลาดหลักทรัพย์แห่งประเทศไทย

  3. ธุรกิจทั่วไป

-   ลักษณะของลูกค้า

ณ วันที่ 31 ธันวาคม 2545 บริษัทมีผู้ถือหน่วยลงทุนของกองทุนรวมที่อยู่ภายใต้การจัดการรวมทั้งสิ้น
61,367 ราย เป็นบุคคลธรรมดา 60,612 ราย หรือร้อยละ 98.77 และเป็นนิติบุคคล 755 ราย
หรือร้อยละ 1.23

สำหรับลูกค้ากองทุนสำรองเลี้ยงชีพภายใต้การจัดการ ณ 31 ธันวาคม 2545 มีจำนวนนายจ้าง 316
ราย สมาชิก 99,518 ราย จำนวนกองทุน 38 กองทุน
โดยมูลค่ากองทุนสำรองเลี้ยงชีพของลูกค้ารายใหญ่ 20 อันดับแรกรวมกันประมาณ 26,334 ล้านบาท
หรือประมาณร้อยละ 94.87 ของมูลค่ากองทุนสำรองเลี้ยงชีพที่บริหารโดยบริษัทซึ่งเท่ากับ 27,759
ล้านบาท

สำหรับลูกค้ากองทุนส่วนบุคคล ณ 31 ธันวาคม 2545 เป็นนายจ้างที่เป็นนิติบุคคลทั้งหมด

จำนวนและมูลค่ากองทุนรวม (ณ วันที่ 31 ธันวาคม 2545)

+-------------------+----------+------+----------+------+------------+
|                   | ทั้งระบบ   |      | บลจ.     |      |            |
|                   |          |      | เอ็มเอฟซี  |      |            |
|                   |          |      | จำกัด     |      |            |
|                   |          |      | (มหาชน)  |      |            |
+-------------------+----------+------+----------+------+------------+
|                   | จำ       | ล้า   | จำ       | ล้า   | ส่วน        |
|                   | นวนกองทุน | นบาท | นวนกองทุน | นบาท | แบ่งตลาด(%) |
+-------------------+----------+------+----------+------+------------+
| 1.  ก             | 292      | 213  | 49       | 27   | 12.66      |
| องทุนรวมประเภททั่วไป |          | ,527 |          | ,041 |            |
|                   |          |      |          |      |            |
| (ในปร             |          |      |          |      |            |
| ะเทศและต่างประเทศ) |          |      |          |      |            |
+-------------------+----------+------+----------+------+------------+
|   1.1             | 111      | 42   | 30       | 17   | 41.37      |
|   กองทุนรวมหุ้นทุน    |          | ,917 |          | ,753 |            |
|                   | 99       |      | 7        |      | 6.41       |
|   1.2             |          | 95   |          | 6    |            |
|                   | 9        | ,078 | 1        | ,096 | 11.58      |
|  กองทุนรวมตราสารหนี้ |          |      |          |      |            |
|                   | 68       | 2    | 10       | 285  | 4.07       |
|   1.3 กองทุนรวมผสม |          | ,461 |          |      |            |
|                   | 3        |      | -        | 2    | -          |
| 4.  กอ            |          | 71   |          | ,901 |            |
| งทุนรวมผสมแบบยืดหยุ่น | 2        | ,213 | 1        |      | 27.78      |
|                   |          |      |          | -    |            |
|   1.5             |          | 1    |          |      |            |
|                   |          | ,840 |          | 5    |            |
|  กองทุนรวมหน่วยลงทุน |          |      |          |      |            |
|                   |          | 18   |          |      |            |
|   1.6             |          |      |          |      |            |
|   กองทุนรวมตลาดเงิน |          |      |          |      |            |
+-------------------+----------+------+----------+------+------------+
| 2.  ก             | 56       | 222  | 10       | 12   | 5.56       |
| องทุนประเภทพิเศษเพื่อ |          | ,773 |          | ,382 |            |
|                   |          |      |          |      |            |
|   แก้ไขปัญหาในระบบ  |          |      |          |      |            |
|                   |          |      |          |      |            |
| สถาบันการเงิน       |          |      |          |      |            |
+-------------------+----------+------+----------+------+------------+
| รวมทั้งสิ้น           | 348      | 436  | 59       | 39   | 9.04       |
|                   |          | ,300 |          | ,423 |            |
+-------------------+----------+------+----------+------+------------+

ที่มา : สมาคมบริษัทจัดการลงทุน และ บลจ. เอ็มเอฟซี จำกัด (มหาชน)

3.3 การจัดหาผลิตภัณฑ์หรือบริการ

เงินลงทุนของธุรกิจกองทุนรวมมาจากการระดมเงินจากนักลงทุนโดยทั่วไป
ส่วนธุรกิจกองทุนสำรองเลี้ยงชีพ เงินลงทุนเป็นเงินสมทบที่ลูกจ้างและนายจ้างส่งเข้ากองทุน
ในการจัดหาผลิตภัณฑ์หรือบริการนั้น บริษัทจะเน้นในการให้บริการที่เหมาะสมกับลูกค้าเป้าหมาย
ปัจจัยสำคัญที่สุดในการบริหารกองทุนได้แก่บุคลากรด้านการจัดการกองทุนที่มีความรู้ ความสามารถ
และความเชี่ยวชาญ ตลอดจนระบบงานและเทคโนโลยีต่างๆ
ที่เกี่ยวข้องกับจัดการกองทุนที่มีประสิทธิภาพ

ทั้งนี้ ในการจัดการกองทุน ผู้จัดการกองทุนทุกคน
เป็นผู้ที่มีคุณวุฒิและประสบการณ์ตามมาตรฐานที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และได้รับความเห็นชอบจากสำนักงาน ก.ล.ต. ให้ปฏิบัติหน้าที่ผู้จัดการกองทุน